CELEX: C2004/228/52
Language: el
Date: 2004-09-11 00:00:00
Title: Υπόθεση C-281/04 P: Αίτηση αναιρέσεως των Michael Leighton, Graham French και John Neiger που ασκήθηκε στις 25 Ιουνίου 2004 κατά της διατάξεως του Πρωτοδικείου των Ευρωπαϊκών Κοινοτήτων (πέμπτο τμήμα) της 3ης Μαΐου 2004 επί της υποθέσεως T-24/04, Michael Leighton, Graham French και John Neiger κατά Συμβουλίου της Ευρωπαϊκής Ενώσεως και Επιτροπής των Ευρωπαϊκών Κοινοτήτων

11.9.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 228/25
            
         Αίτηση αναιρέσεως των Michael Leighton, Graham French και John Neiger που ασκήθηκε στις 25 Ιουνίου 2004 κατά της διατάξεως του Πρωτοδικείου των Ευρωπαϊκών Κοινοτήτων (πέμπτο τμήμα) της 3ης Μαΐου 2004 επί της υποθέσεως T-24/04, Michael Leighton, Graham French και John Neiger κατά Συμβουλίου της Ευρωπαϊκής Ενώσεως και Επιτροπής των Ευρωπαϊκών Κοινοτήτων
   (Υπόθεση C-281/04 P)
   (2004/C 228/52)
   Οι Michael Leighton, Graham French και John Neiger, εκπροσωπούμενοι από τον by J.S. Barnett, Solicitor-Advocate, άσκησαν στις 25 Ιουνίου 2004 αναίρεση ενώπιον του Δικαστηρίου των Ευρωπαϊκών Κοινοτήτων κατά της διατάξεως που εξέδωσε το Πρωτοδικείο των Ευρωπαϊκών Κοινοτήτων (πέμπτο τμήμα) της 3ης Μαΐου 2004 επί της υποθέσεως επί της υποθέσεως T-24/04, Michael Leighton, Graham French και John Neiger κατά Συμβουλίου της Ευρωπαϊκής Ενώσεως και Επιτροπής των Ευρωπαϊκών Κοινοτήτων.
   Οι αναιρεσείοντες ζητούν από το Δικαστήριο:
   
               —
            
            
               Να αναιρέσει τη διάταξη.
            
         
               —
            
            
               Να δεχθεί τα αιτήματα των αναιρεσειόντων όπως αυτά προσδιορίζονται στο σχέδιο διατάξεως που ήταν συνημμένο στην προσφυγή, ή επικουρικά,
            
         
               —
            
            
               Να αναπέμψει την υπόθεση στο Πρωτοδικείο και εν πάση περιπτώσει,
            
         
               —
            
            
               Να καταδικάσει τους αναιρεσιβαλλόμενους στα έξοδα στα οποία υποβλήθηκαν οι αναιρεσείοντες.
            
         Ισχυρισμοί και κύρια επιχειρήματα:
   Οι αναιρεσείοντες ισχυρίζονται ότι η διάταξη του Πρωτοδικείου πρέπει να αναιρεθεί διότι το Πρωτοδικείο διέπραξε πλημμέλεια κατά την ενώπιόν του διαδικασία κρίνοντας ότι η προσφυγή τους ασκήθηκε βάσει του άρθρου 226 ΕΚ, ενώ αυτή ασκήθηκε στην πραγματικότητα βάσει του άρθρου 232 ΕΚ.